
DR.30.6.2008 1 

 

 

MALAYSIA 

DEWAN RAKYAT 

Isnin, 30 Jun 2008 

Mesyuarat dimulakan pada pukul 10.00 pagi 

DOA 

 [Tuan Yang di-Pertua mempengerusikan Mesyuarat] 

 

 

PEMASYHURAN TUAN YANG DIPERTUA 

 

CUTI KEPADA AHLI - KEBENARAN 

 

 Tuan Yang di-Pertua:  Ahli-ahli Yang Berhormat, saya suka hendak memberitahu 
Majlis ini, iaitu saya telah membenarkan cuti daripada menghadiri mesyuarat di bawah 
Perkara 52(2) Perlembagaan Persekutuan, kepada Yang Berhormat Dato Dr. James Dawos 
Mamit, Ahli Parlimen bagi kawasan Mambong dari 23 Jun 2008 sehingga selesai sidang 
Dewan Rakyat yang berjalan sekarang.   

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Abdul Ghapur bin Salleh [Kalabakan] minta Menteri Pembangunan 
Wanita, Keluarga dan Masyarakat menyatakan: 

(a)   adakah kementerian sedar bahawa di Sabah terdapat terlalu 
ramai anak jalanan yang terbiar dan sudah terlibat dengan 
berbagai-bagai masalah dan jenayah walaupun masih dalam 
umur kanak-kanak dan remaja; dan 

(b)   jika sedar, apakah langkah kementerian supaya masa 
hadapan mereka khususnya dalam konteks sosial dan 
keselamatan negara akan lebih terjamin. 

 Timbalan Menteri Pembangunan Wanita, Keluarga dan Masyarakat [Puan 
Noriah Kasnon]:  Terima kasih, Yang Berhormat.  Tuan Yang di-Pertua, Kementerian 
Pembangunan Wanita, Keluarga dan Masyarakat (KPWKM) sedar bahawa terdapat ramai 
kanak-kanak jalanan di Sabah yang tidak mempunyai dokumen terbiar, tidak menghadiri 
sekolah serta terlibat dengan pelbagai masalah dan jenayah.  Sehubungan itu, beberapa 
langkah telah diambil oleh Kerajaan Persekutuan dengan kerjasama kerajaan negeri bagi 
menangani isu kanak-kanak jalanan tersebut yang ada dua kategori iaitu children on the 
street dan children of the street, dengan izin. 

 Untuk makluman Yang Berhormat, Jemaah Menteri yang bersidang pada 11 April 
2007 telah memutuskan supaya KPWKM menerajui sebuah jawatankuasa penyelaras bagi 
menangani masalah kanak-kanak jalanan terutamanya di negeri Sabah.  Jawatankuasa ini 
turut dianggotai oleh pelbagai agensi kerajaan seperti Kementerian Pelajaran, Kementerian 
Kerja Raya, Kementerian Sumber Manusia, Kementerian Kesihatan, Majlis Keselamatan 
Negara, Jabatan Imigresen, Jabatan Pendaftaran Negara, dan Polis Diraja Malaysia.  
Berikutan keputusan tersebut, beberapa mesyuarat jawatankuasa telah diadakan bagi 
merangka tindakan-tindakan untuk membendung masalah ini serta menyelaras tindakan 
bersepadu antara agensi-agensi kerajaan. 



MALAYSIA DEWAN RAKYAT Isnin, 30 Jun 2008 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. PEMASYHURAN TUAN YANG DIPERTUA. CUTI KEPADA AHLI- KEBENARAN. Tuan Yang di-Pertua: Ahli-ahli Yang Berhormat, saya suka hendak memberitahu Majlis ini, iaitu saya telah membenarkan cuti daripada menghadiri mesyuarat di bawah Perkara 52(2) Perlembagaan Persekutuan, kepada Yang Berhormat Dato Dr. James Dawos Mamit, Ahli Parlimen bagi kawasan Mambong dari 23 Jun 2008 sehingga selesai sidang Dewan Rakyat yang berjalan sekarang. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Abdul Ghapur bin Salleh [Kalabakan] minta Menteri Pembangunan Wanita, Keluarga dan Masyarakat menyatakan: (a) adakah kementerian sedar bahawa di Sabah terdapat terlalu ramai anak jalanan yang terbiar dan sudah terlibat dengan berbagai-bagai masalah dan jenayah walaupun masih dalam umur kanak-kanak dan remaja; dan (b) jika sedar, apakah langkah kementerian supaya masa hadapan mereka khususnya dalam konteks sosial dan keselamatan negara akan lebih terjamin. Timbalan Menteri Pembangunan Wanita, Keluarga dan Masyarakat [Puan Noriah Kasnon]: Terima kasih, Yang Berhormat. Tuan Yang di-Pertua, Kementerian Pembangunan Wanita, Keluarga dan Masyarakat (KPWKM) sedar bahawa terdapat ramai kanak-kanak jalanan di Sabah yang tidak mempunyai dokumen terbiar, tidak menghadiri sekolah serta terlibat dengan pelbagai masalah dan jenayah. Sehubungan itu, beberapa langkah telah diambil oleh Kerajaan Persekutuan dengan kerjasama kerajaan negeri bagi menangani isu kanak-kanak jalanan tersebut yang ada dua kategori iaitu children on the street dan children of the street, dengan izin. Untuk makluman Yang Berhormat, Jemaah Menteri yang bersidang pada 11 April 2007 telah memutuskan supaya KPWKM menerajui sebuah jawatankuasa penyelaras bagi menangani masalah kanak-kanak jalanan terutamanya di negeri Sabah. Jawatankuasa ini turut dianggotai oleh pelbagai agensi kerajaan seperti Kementerian Pelajaran, Kementerian Kerja Raya, Kementerian Sumber Manusia, Kementerian Kesihatan, Majlis Keselamatan Negara, Jabatan Imigresen, Jabatan Pendaftaran Negara, dan Polis Diraja Malaysia. Berikutan keputusan tersebut, beberapa mesyuarat jawatankuasa telah diadakan bagi merangka tindakan-tindakan untuk membendung masalah ini serta menyelaras tindakan bersepadu antara agensi-agensi kerajaan.